open-index/open-wikipedia-markdown huggingface dataset:
Advise and Consent

***Advise and Consent*** () je roman američkog književnika Allena Druryja objavljen 1959. godine.

Radnja, velikim dijelom inspirirana stvarnim ličnostima i događajima vezanim uz vrh američke politike u prvim decenijama Hladnog rata, započinje kada fiktivni predsjednik, u nastojanju da poboljša odnose sa SSSR-om, odlučuje za novog državnog sekretara postaviti Roberta Leffingwella, goluba koji uživa snažnu potporu američkih liberala; njemu se, međutim, suprotstavlja konzervativni južnjački senator Cooley koji nastoji spriječiti potvrdu imenovanja u Senatu, te otkriva kako je Leffingwell prije nekoliko decenija bio članom komunističke ćelije, a na što predsjednik i njegove pristaše reagiraju manipulacijama i ucjenama protiv Cooleyevih pristaša.

Drury je građu za roman pronašao najviše zahvaljujući tome što je kao novinar godinama pratio rad Senata te stekao insajderski pristup njegovom načinu rada, kao i senatorima i drugim vodećim političarima koji će mu poslužiti kao inspiracija za likove. Vjeruje se da se pri tome najviše poslužio slučajevima senatora Lestera C. Hunta koji je nekoliko godina ranije počinio samoubistvo zbog ucjene, odnosno diplomata Algera Hissa koji je u jeku makartističke kampanje raskrikan kao sovjetski špijun. Za Druryjev roman se zbog toga često navodila da je riječ o romanu sa ključem, ali je sam Drury takve tvrdnje odbijao, navodeći kako su fiktivni likovi u njemu nisu odraz pojedinačnih, nego sinteze više različitih stvarnih ličnosti.

Roman je, velikim dijelom zahvaljujući aktualnosti teme, izazvao izuzetnu pažnju javnosti te brzo izbio na prvo mjesto liste bestselera ''New York Timesa'', a na kojoj se održao 102 tjedna. Također je stekao izuzetnu naklonost kritike, koja je često navodila kako je Drury sa njime, miješajući realistični i autentični prikaz političkog procesa sa izmišljenim likovima i situacijama, stvorio moderni žanr političke fikcije. Godine 1960. je odbor za dodjelu Pulitzerove nagrade za fikciju predložio da se nagrada dodijeli romanu *[[Henderson the Rain King]]* Saula Bellowa; na kraju je ipak odlučeno na nagradu dobije *Advise and Consent*. To je bio posljednji slučaj da Pulitzerovu nagradu dobije roman koji se našao na vrhu *Timesove* liste.

Godine 1962. je Otto Preminger režirao istoimenu filmsku adaptaciju.

Drury je pak, iste godine 1962. napisao nastavak pod naslovom *[[A Shade of Difference]]*, stvorivši seriju koja će do 1975. imati još četiri naslova.
Univerzitet u Janbianu

**Univerzitet u Janbianu** (, korejski: 연변대학) je javni univerzitet u kineskom gradu Janđiju u Janbianskoj korejskoj autonomnoj prefekturi u Mandžuriji na severoistoku zemlje između Severne Koreje i Dalekog istoka Ruske Federacije. Univerzitet je osnovan 1949. godine sa primarnim ciljem da postane centralna obrazovna institucija za korejansku nacionalnu manjinu koja živi u ovome delu zemlje. Univerzitet je danas jedina institucija visokog obrazovanja u Kini na kojoj su predavanja organizovana i na korejskom jeziku.

## Izvori

## Vanjske veze
* Službena stranica
Šangajski univerzitet za međunarodne studije

**Šangajski univerzitet za međunarodne studije** () je nacionalni javni istraživački univerzitet u drugom najvećem kineskom gradu Šangaju. Institucija je jedan od najprestižnijih univerziteta u zemlji i prvo mjesto u Kini na kojemu je ponuđena nastava na stranim jezicima.

## Podjela

### Škole i katedre

*Škola anglistike
**Katedra za engleski jezik
**Katedra za prevodilaštvo i interpretaciju
*Škola japanskih studija
**Katedra za japanski jezik
*Škola azijskih i afričkih studija
**Katedra za korejski jezik
**Katedra za arapski jezik
**Katedra za perzijski jezik
**Katedra za vijetnamski jezik
**Katedra za indonezijski jezik
**Katedra za tajlandski jezik
**Katedra za hebrejski jezik
**Katedra za turski jezik
**Katedra za hindski jezik
*Škola evropskih i latinoameričkih studija
**Katedra za španjolski jezik
**Katedra za portugalski jezik
**Katedra za talijanski jezik
**Katedra za grčki jezik
**Katedra za nizozemski jezik
*Katedra za ruske i istočnoevropske studije
**Katedra za ruski jezik
**Katedra za ukrajinski jezik
*Katedra za francuske i frankofone studije
**Katedra za francuski jezik
*Katedra za germanske studije
**Katedra za njemački jezik
**Katedra za švedski jezik
*Škola prava
**Katedra za pravo
**Katedra za međunarodnu politiku
*Škola za ekonomiju i financije
**Katedra za  međunarodnu ekonomiju i trgovinu
**Katedra za financije
**Katedra za računovodstvo
*Škola za biznis i menadžment 
**Katedra za poslovnu administraciju
**Katedra za odnose s javnošću
**Katedra za informacijski menadžment i informacijske sisteme
**Diplomski studiji
*Škola novinarstva
**Katedra za novinarstvo
*Škola za medije i komunikaciju
**Katedra za radijsko i televizijsko novinarstvo
**Katedra za reklamu
**Katedra za obrazovne tehnologije
*Učiteljska škola
**Katedra za podučavanje kineskoga kao stranog jezika
**Katedra za englesku pedagogiju
**Katedra za poslovni engleski
*Škola za kineske studije i razmjene
**Katedra za kineski jezik
*Diplomski institut za interpretaciju i prevod
**Katedra za prevod i interpretaciju
**Katedra za prevodilačke studije

## Izvori

## Vanjske veze

* shisu.edu.cn Službena stranica
Dragan Kastl

**Dragan Kastl** (Zagreb, 3. 11. 1893 - Zagreb, 4. 10. 1975), jugoslavenski nogometaš.

## Biografija
Dragan Kastl je rođen 3. 11. 1893 u poznatoj židovskoj porodici Bernarda i Ljube Kastl. Odrastao je u Zagrebu uz dvojicu braće (*Đuro i Milan*) i tri sestre (*Danica, Vera i Zorica*). Igrao je za zagrebački HAŠK s kojim je bio jesenski prvak prvenstva Trojedne Kraljevine Hrvatske, Slavonije i Dalmacije u sezoni 1912/13, a suigrači su mu bili Vladimir Šuput, Hugo Kuderna, Ivan Banfić, Oto Behrman, Ivan Lipovšćak, Mihajlo Mujdrica, Janko Justin, Dragutin Štancl, Leo Gollob i Tomo Hombauer. Bio je sudionik nogometne utakmice HAŠK-a i Northern Universityja, poznate kao prvo gostovanje engleske nogometne momčadi u Zagrebu. U 42. minuti postigao je jedini pogodak na utakmici.

1943 godine, tokom Drugog svjetskog rata, bio je internirani u Italiji u logoru Bagni di Lucca zajedno sa bratom Milanom i sestrom Zoricom. Dragan je nakon kapitulacije Italije prešao na oslobođeni teritorij Jugoslavije. Tu je bio na visokim dužnostima u Narodnooslobodilačkom odboru (NOO) Zagreba tj. na dužnost rukovoditelja zagrebačke gradske komisije NOO-a.

Preko svog brata Đure, zagrebačkog arhitekta, stric je poznate jugoslavenske balerine Sonje Kastl. Dragan Kastl je umro 4. 10. 1975 u Zagrebu i sahranjen je na židovskom dijelu zagrebačkog groblja Mirogoj.

## Reference

## Literatura
* 
*
Prirovo

**Prirovo** (na viškom dijalektu **Prilovo**) je niski poluotok u viškoj luci. Na njemu se nalazi franjevački samostan, podignut u 16. stoljeću na ostatcima rimskog teatra, zbog čega ima polukružni oblik. Dijelovi teatra su i danas vidljivi u sklopu samostanskog podruma. Rimski teatar sagrađen je u 1. stoljeću poslije Krista najvjerojatnije na temeljima helenističkog kazališta iz doba isejske samostalnosti. Duž obale poluotočića u moru se nalaze ostatci potonule starovjekovne luke. Obližnja crkva Svetog Jeronima, posvećena zaštitniku Dalmacije, sagrađena je početkom 18. stoljeća u baroknom stilu od kamenja sa ruševina antičke Isse, što se može uočiti na njenom pročelju.

Nakon zabrane pokapanja u župnim crkvama, oko 1830. godine je uz crkvu i samostan napravljeno novo viško groblje. Na njemu je 1906. godine na četrdesetu obljetnicu Viške bitke postavljen spomenik palim mornarima (nazvan "Viški lav"), kojeg je svečano otvorio nadvojvoda Franjo Ferdinand. Spomenik  su 1919. godine rastavile i odnijele u Italiju talijanske okupacijske snage. Sliku "Viški boj", koja je prikazivala tu bitku, a nalazila se u crkvi Svetog Jeronima, Višani su tada uspjeli sakriti. Nažalost, u Drugom svjetskom ratu, tijekom druge okupacije otoka, uništili su je fašistički vojnici. Prije nekoliko godina na groblju je postavljena kopija originalnog spomenika koji do danas nije vraćen.

Crkva i samostan svetog Jere sagrađeni su na Prirovu početkom 16. stoljeća. Pročelje crkve sagrađeno je od mramora uzetog s obližnjih ostataka antičke Isse, prvenstveno rimskog kazališta nad kojim je podignut franjevački samostan. Vrata crkve su jednostavno profilirana i urešena plitko isklesanim ružama, a nad njima je luneta. Malo iznad sredine crkvenog pročelja nalazi se gotičko-renesansni prozor u obliku koluta, okružen ovulima. Na bočnim sjevernim vratima nalazi se nedovršeni reljef stigmatizacije.
Piermario Morosini

**Piermario Morosini**  (Bergamo, 5. srpnja 1986. Pescara, 14. travnja 2012.) je bio talijanski nogometaš i mladi reprezentativac. Njegov posljednji klub bio je Livorno, gdje je bio na posudbi iz Udinesea. Dana 14. travnja 2012., tokom utakmice njegovog Livorna protiv Pescare, Morosini je doživio srčani zastoj na terenu, nakon čega je hitno prevezen u bolnicu, gdje je i umro.
Sois belle et tais-toi (film, 1958)

***Sois belle et tais-toi*** () je francuski crno-bijeli igrani film snimljen 1958. u režiji Marca Allégreta. Po žanru je mješavina komedije i kriminalističkog filma, a protagonistica, koju tumači Mylène Demongeot, je djevojka koja se nakon bijega iz popravnog doma pridružila bandi pariških provalnika, ali koja, sticajem okolnosti, upozna mladog policijskog inspektora (čiji lik tumači Henri Vidal) u koga se zaljubi i sa kojim sklopi brak te započne pošteni život. Radnja prikazuje kako je njeni nekadašnji poznanici iz kriminalnog miljea čine jednom od osumnjičenih za krađu dragulja. Naslovna fraza filma je ušla u svakodnevni govor u Francuskoj i drugim zemljama, te se u različitim varijacijama, koristila kao slikoviti prikaz seksizma i konformizma. Historičarima filma je, pak, najzanimljiviji po tome što se Jean-Paul Belmondo i Alain Delon, buduće velike zvijezde francuskog filma, prvi put pojavljuju zajedno, mada tek u sporednim ulogama kao članovi bande.

## Uloge
* Mylène Demongeot : Virginie Dumayet  
* Henri Vidal : l'inspecteur Jean Morel  
* Béatrice Altariba : Olga Babitcheff 
* Roger Hanin : Charlemagne, le voleur de bijoux  
* Darry Cowl : l'inspecteur Jérôme, adjoint de Morel  
* Jean-Paul Belmondo : Pierrot, un jeune de la bande d'Olga
* Alain Delon : Loulou, le petit ami d'Olga    
* Robert Dalban : l'inspecteur principal Gotterat  
* François Darbon : Gino, le bras droit de Charlemagne  
* Robert Bazil : le patron de l'auberge  
* Anne Collette : Prudence, la petite amie de Pierrot  
* Gabrielle Fontan : la grand-mère de Jean 
* René Lefèvre : Raphaël, le photographe receleur  
* Jacques Seiler : un inspecteur  
* André Thorent : le commissaire  
* Charles Bouillaud : l'agent du commissariat  
* Henri Coutet : le chauffeur du fourgon   
* Lucien Desagneaux : un inspecteur  
* Marcel Bernier : un inspecteur
* Nicole Jonesco : la serveuse au Zénith  
* Roger Legris : le gardien du musée Grévin  
* Bernard Musson : le secrétaire du commissaire  
* Suzanne Nivette : la religieuse   
* Louis Bugette : l'inspecteur qui vient arrêter Virginie au cirque
* André Philip : le directeur du cirque Fanni
* Jean Juillard : l'homme ivre du bistrot
* Jean Minisini : le chauffeur de Charlemagne

## Izvori

## Vanjske veze
* 
* 
* Fiche du film sur Unifrance
Cette nuit-là

***Cette nuit-là*** () je francuski crno-bijeli kriminalistički film snimljen 1958. u režiji Mauricea Cazeneuvea. Protagonist, koga tumači Maurice Ronet, je umjetnički direktor modnog časopisa oženjen za manekenku (čiji lik tumači Mylène Demongeot). Radnja prikazuje kako ona postane predmetom požude zajedničkog poslodavca (čiji lik tumači Jean Servais), a što će kod muža izazvati ljubomoru i dovesti do ubistva. Iako je danas uglavnom nepoznat, izazvao je oduševljenje kod Stanleya Kubricka koji ga je 1963. godine proglasio jednim od dvanaest najboljih filmova ikada napravljenih.

## Uloge
* Mylène Demongeot : Sylvie Mallet
* Maurice Ronet : Jean Mallet
* Jean Servais : André Reverdy
* Françoise Prévost : la secrétaire
* Hubert Noël : Gérald Martin
* Françoise Brion : « Jeanne d'Arc »
* Sacha Pitoëff : l'homme shakespearien
* Claude Bolling

## Vanjske veze
*
Guardians of the Galaxy (film)

**Čuvari galaksije** () je američki film o timu superheroja snimljen po istoimenom Marvelovim stripu. Reditelj filma je Džejms Gan, producent je Studio Marvel, a distributer Filmski studio Volt Dizni. U glavnim ulogama su Kris Prat, Zoi Saldana, Dejv Bautista, Vin Dizel, Bredli Kuper i Li Pejs.

Radnja prati Pitera Kvila koji nakon krađe misteriozne kugle sklapa savez sa grupom autsajdera koji poseduju natprirodne moći kako bi se suprotstavio zlikovcu Ronanu koji traga za kuglom.

Film je premijerno prikazan 21. jula 2014. u Los Anđelesu dok je u bioskopima počeo da se prikazuje od 1. avgusta. Naišao je na pozitivne reakcije kritičara i publike i do sada je zaradio preko 500 miliona dolara na bioskopskim blagajnama.

## Radnja
Drski avanturista, Piter Kvil (Kris Prat) postaće predmet nemilosrdnog lova nakon što ukrade misterioznu kuglu za kojom žudi Ronan (Li Pejs), moćni zlikovac s ambicijama koje mogu dovesti u opasnost ceo univerzum. Da bi pobegao upornom Ronanu, Kvil nevoljno sklapa savez sa četiri potpuno različita lika – rakunom s pištoljem Roketom (Bredli Kuper), drvolikim humanoidom Grutom (Vin Dizel), smrtonosnom i enigmatičnom Gamorom (Zoi Saldana) i Draksom Razaračem (Dejv Bautista) kog vodi želja za osvetom. Kad Kvil otkrije pravu snagu kugle i opasnost koju predstavlja za kosmos, moraće da da sve od sebe da pobedi svoje rivale u očajničkom obračunu – dok sudbina galaksije visi o koncu.

## Uloge

## Reference

## Vanjske veze
*
Franc Jelovšek

**Franc Jelovšek** ili **Illouscheg** (kako se potpisivao), ili *Jellouschegg* (4. oktobar 1700., Mengeš - 31. maj 1764., Ljubljana) bio je slovenski barokni slikar, poznat po freskama kojima je ukrasio brojne crkve po Sloveniji.

## Biografija
O njegovu životu se nezna baš puno. Ali se zna da mu se otac zvao Andrej, koji se kao orguljaš doselio u Mengeš, kao i to da se 1723. oženio Marijom Vidmar, a kad mu je ona umrla 1749. udovicom Marijom Anom. Zna se i to da se doselio u Ljubljanu u kojoj je kupio kuću 1740. O tome kako i gdje se školovao, nema podataka, postoje neke indicije da se slikarstvu učio kod Michaela Reinbalta (Reinwald), ali je sasvim izvjesno da je na njega veliki uticaj izvršio talijanski slikar Giulio Quaglio Mlađi, koji je između  1721. i 1723. freskama oslikavao kapele u ljubljanskoj katedrali sv. Nikole i biblioteku u sjemeništu. 

Zbog tog se gotovo 150 godina mislilo da su freske u staroj ljubljanskoj župnoj crkvi sv. Petra rad rečenog Quaglia a ne Jelovšekove, a one spadaju u njegov najljepši rad. 

Pored toga oslikao je svojim iluzionističkim freskama i brojne druge crkve i kapele od Kamnika, Komende, Domžala, Celja, Nazarja, Lesca, Sladke Gore, Kostanjevice do Samobora u Hrvatskoj.

### Galerija slika

datoteka:Franc Jelovšek - Apoteoza sv. Janeza Nepomuka (grad Tuštanj).jpg|Apoteoza sv. Ivana Nepomuka (Dvorac Tušanj)
datoteka:Franc Jelovšek - Evropa.jpg|Evropa
datoteka:Franc Jelovšek - Križanje sv. Petra.jpg|Nabijanje na križ sv.Petra
datoteka:Franc Jelovšek - Sv. Družina.jpg|sv. Porodica


## Izvori

## Vanjske veze

* ''Ilovšek, Franc'' na portalu Slovenska biografija
Lee Pace

**Li Pejs** (; 25. mart 1979) američki je filmski, televizijski i pozorišni glumac. Pažnju je privukao  likom transžene Kalpernije Adams u TV-filmu *[[Soldier's Girl]]*.

Poznat je po ulozi Neda u seriji *[[Pushing Daisies|Dodir života i smrti]]*, koja mu je donela nominacije za nagrade Zlatni globus i Emi. Pre pojavljivanja u ovoj seriji, Pejs je igrao glavne ulogu u drami *[[Pad (film)|Pad]]*. Takođe je nastupio u blokbasterima *[[Sumrak saga: Praskozorje - 2. deo]]* i *[[Čuvari galaksije (film)|Čuvari galaksije]]*, te u filmovima iz *[[Hobit (filmska trilogija)|Hobit trilogije]]*. Godine 2014. igrao je glavnu ulogu u seriji *[[Halt and Catch Fire|Bitka za CTRL]]*.

## Filmografija

## Reference

## Vanjske veze

* 
* 
* Interview at Sci-fi-online.com
Faibles Femmes

***Faibles Femmes*** () je francusko-italijanska filmska komedija snimljena 1959. u režiji Michaela Boisronda, poznat kao prvo ostvarenje u kome je Alain Delon igrao glavnu ulogu. Predstavlja adaptaciju romana *Meurtre d’un serin* Sophie Cathala. Naslovni likovi - koje tumače Mylène Demongeot, Pascale Petit i Jacqueline Sasard - su tri najbolje prijateljice koje sa užasom shvaćaju da su zaljubljene u jednog te istog muškarca (koga tumači Delon), a koji ih namjerava ostaviti radi četvrte žene. Radnja prikazuje kako ga zbog toga odluče likvidirati trovanjem. *Faibles Femmes* je izazvao određenu pažnju zbog promotivne kampanje u kojoj se Delona nastojalo publici predstaviti kao "francuskog Jamesa Deana".

## Uloge
* Alain Delon : Julien Fenal 
* Mylène Demongeot : Sabine 
* Pascale Petit : Agathe 
* Jacqueline Sassard : Hélène Maroni 
* Simone Renant : Marguerite Maroni, la mère d’Hélène 
* Monique Mélinand : Madame Fenal, la mère de Julien
* Héléna Manson : la mère supérieure 
* Pierre Mondy : André, le mari d’Agathe 
* Noël Roquevert : Édouard Maroni, le père d’Hélène 
* Albert Médina : Monsieur Courcel, le père d’Agathe 
* Anita Ruff : Anita Pérez 
* Adrienne Servantie : Madame Courcel, la mère d’Agathe 
* André Luguet : Monsieur Fenal, le père de Julien
* Magdeleine Bérubet : Sœur  Marguerite 
* Michel Bardinet   
* Yves Barsacq   
* Henri Coutet   
* Édouard Francomme   
* Lucien Guervil  
* Jean-Pierre Moutier   
* Laure Paillette   
* Françoise Rasquin   
* Patrick Steller   
* Géo Valdy   
* Bérangère Vattier   
* Yvonne Yma 
* Pascal Aubier

## Vanjske veze
* 
*
Upstairs and Downstairs

***Upstairs and Downstairs*** () je britanska filmska komedija snimljena 1959. godine u režiji Ralpha Thomasa. Predstavlja adaptaciju istoimenog romana Ronalda Scotta Thorna. Protagonist (čiji lik tumači Michael Craig je mladić koji se oženi za kćer svog šefa, ali ustanovi kako ne može održavati domaćinstvo, te je prisiljen angažirati kućnu pomoćnicu. Radnja prikazuje kako pri tome sve one, zbog sklonosti pijanstvu, veze s kriminalom ili pohote prema muškarcima, izazivaju kaos sve dok trenutka kada se pojavi lijepa Šveđanka (čiji lik tumači Mylène Demongeot). Glumačka postava filma sadrži velik broj izvođača koji su daleko poznatiji po nastupima u filmskoj seriji *[[Carry On (filmska serija)|Carry On]]*. U maloj ulozi italijanske sobarice se pojavljuje Claudia Cardinale kojoj je to bio prvi nastup na engleskom jeziku.

## Uloge
* Michael Craig - Richard Barry
* Anne Heywood - Kate Barry
* Mylène Demongeot - Ingrid
* James Robertson Justice - Mansfield
* Claudia Cardinale - Maria
* Sid James - Policajac Edwards
* Joan Hickson - Rosemary
* Joan Sims - Blodwen
* Joseph Tomelty - Arthur Farringdon
* Nora Nicholson - Edith Farringdon
* Daniel Massey - Weslet Cotes
* Austin Willis - McGuffey
* Margalo Gillmore - Mrs McGuffey
* Reginald Beckwith - Parson
* Cyril Chamberlain - Stražar
* Dilys Laye - Djevojka iz agencije
* Irene Handl - Velika žena
* William Mervyn - Kingsley
* Eric Pohlmann - Mario
* Jean Cadell - Prva stara dama
* Barbara Everest - Druga stara dama
* Stephen Gregson - Paul
* Nicholas Phipps - Harry
* Jeremy Burnham - Frank
* Nicholas Parsons - Brian
* Madge Ryan - Policajka
* Betty Henderson - Bridget
* Barbara Steele - Mary
* Susan Hampshire - mala uloga
* Oliver Reed - mala uloga
* Shirley Anne Field - mala uloga
* Sam Kydd - Vozač

## Izvori

## Vanjske veze
*
Big Fish

***Krupna riba*** () je američki film iz 2003. režisera Tima Bertona snimljen po istoimenom romanu Danijela Volasa. Glavne uloge tumače Juan Makgregor, Albert Fini, Bili Krudap, Džesika Lang i Marion Kotijar.

Radnja prati nekadašnjeg putujućeg trgovca Edvarda Bluma koji na samrti pokušava da popravi odnos sa svojim otuđenim sinom i priča mu o fantastičnim avanturama koje je doživeo tokom mladosti. Tema izmirenje između oca i sina imala je veliki značaj za Bertona, čiji je otac umro 2000. godine, a majka 2002, mesec dana pre nego što je pristao da režira ovaj projekat.

Film je naišao na pozitivan prijem kod kritičara i bio je nominovan za brojne nagrade uključujući Oskara, Baftu i Zlatni globus.

## Uloge

## Reference

## Vanjske veze

* 
* 
* 
* 
*  at Montgomery Advertiser
Alison Lohman

**Alison Loman** (; Palm Springs, 18. septembar 1979) američka je glumica poznata po ulogama u filmovima *[[Beli oleander]]* (2002), *[[Krupna riba]]* (2003), *[[Prevaranti (film iz 2003)|Prevaranti]]* (2003), *[[Flika]]* (2006) i *[[Odvuci me u pakao]]* (2009)

## Reference

## Vanjske veze

*
La notte brava

***La notte brava*** (), također poznat i pod naslovom ***Les Garçons*** () je italijansko-francuski crno-bijeli igrani film. Po žanru je drama, a predstavlja slobodnu adaptaciju romana *[[Ragazzi di vita]]* Pier Paola Pasolinija, koji je također napisao scenario zajedno sa Jacques-Laurentom Bostom. Radnja prati grupu rimskih mladića koja se bavi sitnim kriminalom i koja se jedne noći zaputi u siromašni dio grada kako bi se proveli sa prostitutkama, te doživljavaju niz pustolovina. *La notte brava* je nakon produkcija imala problema sa cenzurom, te su producenti bili prisiljeni isjeći neke scene koje su bile previše "sugestivne" za tadašnje standarde filmske erotike. U jednoj od uloga se pojavljuje Tomas Milian, kubansko-američki glumac koemu je to bio prvi nastup u jednom italijanskom filmu, i koji će kasnije upravo u Italiji ostvariti uspješnu karijeru.

## Uloge
*Laurent Terzieff: Ruggeretto
*Jean-Claude Brialy: Scintillone
*Franco Interlenghi: Gino aka Bella-Bella
*Tomas Milian: Achille 
*Rosanna Schiaffino: Rossana
*Elsa Martinelli: Anna
*Anna Maria Ferrero: Nicoletta
*Antonella Lualdi: Supplizia
*Mylène Demongeot: Laura

 
## Izvori


## Vanjske veze
Rosanna Schiaffino

**Rosanna Schiaffino** (25. novembar 1939 - 17. oktobar 2009) je bila italijanska glumica, koja je uživala vrhunac popularnosti krajem 1950-ih i početkom 1960-ih.

Rodila se u Genovi u bogataškoj porodici, koja ju je odmalena poticala u nastojanju da postane glumica. Pažnju je privukla 1958. godine glavnom ulogom u filmu *[[La sfida]]*, gdje je tumačila lik inspiriran Puppetom Marescom, bivšom misicom osuđenom za ubistvo. Često ju se nazivalo "italijanska Hedy Lamar" i špekuliralo kako će pruzeti status seks simbola italijanske kinematografije od Sophije Loren i Gine Lollobrigide; 1960-ih je, međutim, taj status preuzela Claudia Cardinale. Godine 1966. se udala za producenta Alfreda Binija kome je rodila kćer, ali je nakon niza neuspješnih filmova razvodom okončala brak, a potom i glumačku karijeru. Nakon toga je pažnju javnosti privlačila kao pripadnica džet seta, prije svega burnom vezom, a potom i brakom sa plejbojem Giorgiom Enricom Falkom koji je od nje bio mlađi dvije decenije.

## Filmografija
**[[Totò, lascia o raddoppia?]]* (1956)
**[[Roland the Mighty]]* (1956)
**[[La sfida]]* (1958)
**[[Dubrowsky]]* (1959)
**[[Piece of the Sky]]* (1959)
**[[Bad Girls Don't Cry]]* (1959)
**[[Ferdinando I, re di Napoli]]* (1959)
**[[Minotaur, the Wild Beast of Crete]]* (1960)
**[[Le bal des espions]]* (1960)
**[[L'onorata società]]* (1961)
**[[La Fayette (film)|La Fayette]]* (1961)
**[[Minotaur, the Wild Beast of Crete]]* (1961)
**[[Le Miracle des loups (1961 film)|Le miracle des loups]]* (1961)
**[[Romulus and the Sabines]]* (1961)
**[[The Italian Brigands]]* (1962)
**[[Le Crime ne paie pas]]* (1962)
**[[Two Weeks in Another Town]]* (1962)
**[[Axel Munthe - Der Arzt von San Michele]]* (1962)
**[[La corruzione]]* (1963)
**[[Ro.Go.Pa.G.]]* (1963)
**[[The Victors (film)|The Victors]]* (1963)
**[[The Long Ships (film)|The Long Ships]]* (1964)
**[[The Cavern (1964 film)|The Cavern]]* (1964)
**[[A 009 missione Hong Kong|Red Dragon]]* (1965)
**[[The Mandrake (1965 film)|The Mandrake]] *(1965)
**[[La strega in amore]]* (1966)
**[[El Greco (1966 film)|El Greco]]* (1966)
**[[Drop Dead Darling]]* (1966)
**[[The Rover (1967 film)|The Rover]]* (1967)
**[[Encrucijada para una monja]]* (1967)
**[[Check to the Queen]]* (1969)
**[[Simón Bolívar (1969 film)|Simon Bolivar]]* (1969)
**[[In Love, Every Pleasure Has Its Pain]]* (1971)
**[[7 fois... par jour]]* (1971)
**[[Trastevere (film)|Trastevere]]* (1971)
**[[Il magnate]]* (1973)
**[[The Man Called Noon]]* (1973)
**[[The Heroes (1973 film)|The Heroes]]* (1973)
**[[Commissariato di notturna]]* (1974)
**[[Silence the Witness]]* (1974)
**[[The Killer Reserved Nine Seats]]* (1974)
**[[Ettore lo fusto]]* (1974)
**[[Cagliostro (film)|Cagliostro]]* (1975)
**[[La trastienda]]* (1975)
**[[La ragazza dalla pelle di corallo]]* (1976)
**[[Don Giovanni in Sicilia (miniserija)|Don Giovanni in Sicilia]]* (1977, TV miniserija)

## Reference

## Vanjske veze

* 
*Rosanna Schiaffino at Allmovie
Dave Bautista

**Dejvid Majkl „Dejv“ Bautista mlađi** (; 18. januar 1969) filipinsko-američki je rvač, glumac, bodibilder i majstor mješovitih borilačkih vještina. Trenutno radi u WWE-u i najpoznatiji je po svom rvačkom imenu **Dejv Batista**, ili češće samo **Batista**. Šest puta je osvajao WWE titule najvišeg ranga, World Heavyweight titulu četiri puta i WWE titulu dva puta. Najduže je bio World Heavyweight šampion u istoriji WWE-a. Od drugih titula Batista je bio svjetski teg tim šampion 3 puta (Sa Rik Flerom (2) i Džon Sinom (1)) i WWE teg tim šampion jednom (Sa Rej Misterijom). Takođe je proglašen za najboljeg WWE rvača 2005. i osvojio je Rojal Rambl meč 2005. godine i zadnji iz 2014. godine , na kojem se vratio u WWE nakon 4 godine odsustva. Glumio je u ulozi nasilnog zaštitara Jasona Coxa u američkom filmu ''Heist'' (2015).

## Izvori

## Vanjske veze

* 
* 
* Batista at Online World of Wrestling
*
Le vent se lève

***Le vent se lève*** (; ) je francusko-italijanski crno-bijeli pustolovni film snimljen u režiji Yvesa Ciampija i premijerno prikazan početkom 1959. godine. Protagonisti, koje tumače Mylène Demongeot i Alain Saury, su mladi nasljednici brodovlasničke kompanije koje su roditelji zbog njihove rasipnosti ostavili bez novca. Radnja prikazuje kako to koristi kapetan teretnog broda (čiji lik tumači Curd Jürgens) koji se također našao u financijskim nevoljama, te ih angažira za svoj plan da teretni brod na pučini digne u zrak kako bi naplatio osiguranje.

## Uloge
* Curd Jürgens : Éric Muller
* Mylène Demongeot : Catherine Mougins
* Alain Saury : Michel Mougins 
* Daniel Sorano : Mathias 
* Raymond Loyer : Laurent
* Pierre Collet : Guénin
* Guy Dakar : Verdier 
* André Dalibert : Carminati 
* Jean Daurand : Le soutier 
* Gabriel Gobin : Aubriant 
* Jess Hahn : Chewing-Gum
* Jean-Jacques Lecot : Mercier 
* Henri Maïk : Domec
* Paul Mercey : Audiard 
* Jean Murat : Giraud 
* Pierre Paulet : Dumont 
* Robert Porte : Marceau  
* Claire Guibert 
* Clara Gansard  
* Guy Jacquet  
* Patricia Karim

## Izvori

## Vanjske veze
*
Un amore a Roma

***Un amore a Roma*** () je italijansko-francusko-zapadnonjemački crno-bijeli igrani film snimljen 1960. u režiji Dina Risija. Po žanru je drama, a predstavlja adaptaciju istoimenog romana  Ercolea Pattija. Protagonist, koga tumači Peter Baldwin, je mladi književnik koji se zagleda u lijepu glumicu (čiji lik tumači Mylène Demongeot sa kojom započinje ljubavnu vezu, ali postupno otkriva njenu amoralnost i spremnost da iz materijalnih interesa spava s drugim muškarcima. *Un amore a Roma* je historičarima filma zanimljiv zbog toga se dijelom odigrava u znamenitom studiju Cinecitta i sadrži interne šale na račun italijanske kinematografije, uključujući sam opus režisera Risija.

## Uloge
* Mylène Demongeot: Anna Padoan
* Peter Baldwin: Marcello Cenni
* Elsa Martinelli: Fulvia
* Claudio Gora: Eng. Curtatoni
* Maria Perschy: Eleonora Curtatoni
* Jacques Sernas: Tony Meneghini
* Armando Romeo: Nello D'Amore
* Umberto Orsini: Peppino Barlacchi
* Fanfulla: Moreno
* Vittorio De Sica: režiser
* Enrico Glori

## Vanjske veze
*Scheda su film.tv.it
*Scheda su mymovies.it
*Scheda su archiviodelcinemaitaliano.it
The Singer Not the Song

***The Singer Not the Song*** () je britanski igrani film snimljen 1961. godine u režiji Roya Warda Bakera. Po žanru je mješavina drame i vesterna, a predstavlja adaptaciju istoimenog romana Audrey Erskine-Lindop. Protagonist, čiji lik tumači John Mills, je katolički svećenik koji je iz Rima poslan u zabačeni gradić u meksičkoj provinciji, kojim vlada odmetnički vođa (čiji lik tumači Dirk Bogarde). Radnja prikazuje kako dva muškarca, svaki na svoj način, poštuju jedan drugoga, ali sa vremenom odmetnički vođa u svećeniku vidi prijetnju svom autoritetu što će dovesti do neumitnog i nasilnog sukoba. *The Singer Not the Sing* se snimao na lokacijama u Španiji; originalno ga je trebao režirati Luis Buňuel, a ulogu svećenika glumiti Charlton Heston. Na kraju je režija povjerena Wardu, koji, po vlastitom priznanju nije dobar izbor, jer kao ne-katolik nije mogao adekvatno filmu dati religijski kontekst. Snimanje je obilježio niz sukoba između dvojice glavnih glumaca, koji se međusobno nisu podnosili; Mylène Demongeot koja je tumačila lik djevojke koja se zaljubi u svećenika, je tvrdila da je Mills namjerno izabran upravo zato jer nije imao nikakve karizme ni seksepila, pa film ne bi shvatili ozbiljno, te su se tako izbjegle eventualne kontroverze vezane uz taj podzaplet. U kino-dvoranama je propao, ali je kasnije izazvao zanimanje historičara zbog camp ikonografije i homoseksualnog konteksta koji su neki čitali u odnosu likova.

## Uloge
*Dirk Bogarde ... Anacleto Comachi
*John Mills ... Otac Michael Keogh
*Mylène Demongeot ... Locha de Cortinez
*Laurence Naismith ... Stari ujak
*John Bentley ... Police Captain
*Leslie French ... Otac Gomez
*Eric Pohlmann ... Presidente
*Nyall Florenz ... Vito
*Roger Delgado ... Pedro de Cortinez
*Philip Gilbert ... Phil Brown
*Selma Vaz Dias ... Chela
*Laurence Payne ... Pablo

## Reference

## Vanjske veze
*
*''The Singer Not the Song'' at BFI Screenonline
*''The Singer Not the Song'' at TCMDB
Mio nonno era un ciliegio

***Mio nonno era un ciliegio*** () je roman za djecu italijanske spisateljice Angele Nanneti, objavljen 1997. godine. Glavni lik djela je dječak po imenu Tonino koji opisuje odnos sa dva djeda i dvije bake, od kojih jedni žive u gradu, a drugi na selu. Dobio je nagradu Premio Cento za najbolji roman za djecu.

U Srbiji je objavljen pod naslovom ***Moj deka je bio trešnja***, te je ušao u program školske lektire.

## Vanjske veze
*Profil knjige na portalu Goodreads
*Prepričana lektira: Moj deka je bio trešnja
Bernhard Rogge

**Bernhard Rogge** (4. novembar 1899 - 29. jun 1982) bio je njemački mornarički oficir, najpoznatiji po tome što je u prvim godinama Drugog svjetskog rata zapovijedao pomoćnom krstaricom *[[Njemačka pomoćna krstarica Atlantis|Atlantis]]* sa kojom je uspješno vodio krstarički rat protiv savezničkog brodovlja na svjetskim oceanima. Nakon što je *Atlantis* 1941. godine potopljen, Rogge se vratio u Njemačku, postao bliski suradnik Karla Dönitza i dobio čin viceadmirala. Zahvaljujući humanom postupanju prema zarobljenim savezničkim pomorcima nakon rata je izbjegao hapšenje i optužbe za ratne zločine, a nakon što je 1957. u Zapadnoj Njemačkoj osnovana Bundesmarine, ušao je u nju i dobio čin kontraadmirala.

Godine 1960. je o njegovim ratnim pothvatima snimljen italijansko-američki film *[[Under Ten Flags]]* gdje je njegov lik tumačio Van Heflin.

## Vanjske veze
* 
* 
* 
* 
*
SS Automedon

**SS ''Automedon*** bio je [[UK|britanski]] [[putnički brod|putničko]]-[[teretni brod|teretni]] [[parobrod]], najpoznatiji po tome što ga je za vrijeme [[Drugi svjetski rat|Drugog svjetskog rata]] presrela i potopila [[Treći rajh|njemačka]] [[pomoćna krstarica]] *Atlantis*, a što je imalo značajne posljedice za dalji tok sukoba.

*Automedon* je *Atlantis* presreo 11. novembra 1940. u [[Indijski ocean|Indijskom oceanu]], oko 400 km sjeverozapadno od [[Sumatra|Sumatre]]. *Atlantis*, koji je plovio pod kamuflažom kao teretni brod neutralnih država, je na udaljenosti od 5000 m podigao njemačke borbene zastave, a nedugo potom otvorio vatru. Iako su oba broda bila naoružana, *Atlantis* je imao daleko jače i brojnije naoružanje. Brzo je uništen komandni most te ubijen kapetana i još 4 člana posade; još jedan član posade je ubijen prilikom pokušaja da odgovori na vatru. Nakon toga je posada *Atlantisa* izvršila [[abordaž]] na teško oštećeni *Automedon*, zarobila preživjele članove posade i pregledala teret. Kapetan [[Bernahrd Rogge]] je zapazio nekoliko vreća sa poštom, od koje su neke imale koverte sa oznakom "strogo povjerljivo"; ispostavilo se da su neke od njih adresirane na [[Britanska komanda Dalekog istoka|britansku Komandu Dalekog istoka]], uključujući zapovjednika [[Robert Brooke-Popham|Roberta Brooke-Pophama]]. U pitanju su bili dokumenti koji su sadržavali podatke o borbenim efektivima na Dalekom istoku, kao i planove za obranu britanskih kolonijalnih posjeda u Aziji. Rogge je preuzeo te dokumente, te potom organizirao zbrinjavanje 31 britanskog i 56 kineskih članova posade, te 3 putnika. *SS Automedon* je potom potopljen.

Rogge je dokumente poslao na zaplijenjeni norveški brod *Ole Jacob* te ga poslao u [[japan]]sku luku [[Kobe]], gdje je on stigao 4. decembra 1940. Oni su potom proslijeđeni njemačkog ambasadi u Tokiju, a potom preko [[Transsibirska željeznica|Transsibirske željeznice]] u [[Berlin]]. Kopija je, pak, uručena japanskim vlastima. Često se navodi da su upravo tako dobiveni obavještajni podaci, a koji su pokazali očiglednu slabost britanskih snaga u Aziji, imali ključnu ulogu u odluci japanske vlade da 1941. godine pokrene [[rat na Pacifiku]], te Japancima pomogli da [[Pad Singapura|zauzmu Singapur]].

== Literatura ==
* 
* 
* Seki, Eiji. (2006). [http://books.google.com/books?id=u5KgAAAACAAJ *Mrs. Ferguson's Tea-Set, Japan and the Second World War: The Global Consequences Following Germany's Sinking of the SS Automedon in 1940.*] London: [[Global Oriental]].  (cloth) [reprinted by [[University of Hawaii Press]], Honolulu, 2007] -- [http://www.uhpress.hawaii.edu/cart/shopcore/?db_name=uhpress&page=shop/flypage&product_id=4475&PHPSESSID=75b7d372eb6f6c4d747ec0a150c42ead  previously announced as *Sinking of the SS Automedon and the Role of the Japanese Navy: A New Interpretation''] .
* SS Automedon - The ship that doomed a colony
Under Ten Flags

***Under Ten Flags*** (; ) je italijansko-američki crno-bijeli ratni film snimljen 1960. godine u režiji Duilia Colettija. Djelomično se temelji na knjizi koju je napisao njemački admiral Bernhard Rogge i u kojoj je opisao kako je u Drugom svjetskom ratu kao zapovjednik pomoćne krstarice *[[Atlantis (HSK 2)|Atlantis]]*, kamuflirane u brodove neutralnih država, po oceanima plijenio i potapao savezničko teretno brodovlje. Radnja prati paralelno krstarenje Roggea (čiji lik u filmu tumači Van Heflin), ali i nastojanja britanske mornarice na čelu sa admiralom Russellom (čiji lik tumači Charles Laughton) da locira i uništa tajanstveni i naoko neuhvatljivi njemački brod. Film se snimao na Siciliji i, prema svjedočenju francuske glumice Mylène Demongeot, Laughton je na setu uživao apsolutni autoritet te mu je dozvoljeno da sam režira scene u kojima se pojavljuje njegov lik. Rogge je, pak, u filmu, iako nominalno negativac, prikazan kao častan čovjek koji se humano ophodio prema zarobljenicima, a što odgovara historijskim zapisima i svjedočenjima. S druge strane, scena u  kojoj Britanci lokaciju Roggeovog broda doznaju krađom njemačke knjige šifara nije autentična, jer je lokacija utvrđena zahvaljujući razbijanju njemačke šifre od strane tima u Bletchley Parku; ti su podaci, međutim, u vrijeme snimanja još uvijek bili državna tajna, pa su se scenaristi morali koristiti fikcijom.

## Uloge
* Van Heflin ... Kapetan Bernhard Rogge
* Charles Laughton ... Admiral Russell
* Mylène Demongeot ... Zizi
* John Ericson ... Krüger
* Cecil Parker ... Puk. Howard
* Folco Lulli ... Paco
* Alex Nicol ... Knoche
* Liam Redmond ... Windsor
* Eleonora Rossi Drago ... Elsa
* John Lee
* Ralph Truman ... Adm. Benson
* Grégoire Aslan ... Abdullahov gospodar
* Peter Carsten ... Por. Mohr
* Helmut Schmid
* Gian Maria Volonté ... Samuel Braunstein (kao Gianmaria Volontè)

## Izvori

## Vanjske veze
*
Univerzitet Fudan

**Univerzitet Fudan** (), koji se nalazi u Šangaju u Kini, je jedan od najprestižnijih i najselektivnijih univerziteta u Kini i u Aziji. Dio je prestižne *[[Liga C9|Lige C9]]* najboljih univerziteta u zemlji i međunarodne grupe *Universitas 21* u čijem su članstvu univerziteti iz Azije, Evrope, Severne Amerike, Južne Amerike, Afrike i Australije i Oceanije. Institucija preteča današnjeg univerziteta osnovana je 1905. godine, pred sami pad dinastije Qing. Predavanja se danas odvijaju na ukupno četiri kampusa.

## Izvori

## Vanjske veze

* www.fudan.edu.cn
Univerzitet na Tibetu

**Univerzitet na Tibetu** (, ) je najveći univerzitet u Autonomnoj regiji Tibet u Narodnoj Republici Kini. Univerzitet je smješten na dva kampusa u Lhasi i u Njingčiju. Studij tibetanskog jezika obavezan je dio studija na ovome univerzitetu.

## Izvori

## Vanjske veze

* Univerzitet na Tibetu
Romul i otmica Sabinjanki

***Romul i otmica Sabinjanki*** je italijansko-francusko-jugoslavenski igrani film snimljen 1961. godine u režiji Richarda Pottiera. Po žanru je mješavina komedije, fantastike, pustolovnog i pseudohistorijskog (peplum) žanra, a radnja mu je inspirirana drevnom rimskom legendom o otmici Sabinjanki. Protagonist, koga tumači Roger Moore, je Romul, mitski osnivač Rima, koji se, suočen sa time da u novoosnovanom gradu nema dovoljno žena, odluči na otmicu žena iz susjednog plemena Sabinjana. Film se snimao u bivšoj Jugoslaviji, a na setu je Moore upoznao italijansku glumicu Luisu Mattioli za koju će se poslije oženiti i koja će mu roditi troje djece. Većina današnjih kritičara *Romul i Sabinjanke* ne smatra uspješnim filmom, pri čemu se navodi da nije pronađena ravnoteža između ozbiljnih i humorističkih sadržaja.

Godine 1962. je u Meksiku snimljen film *[[The Rape of the Sabine Women (1962 film)|El Rapto de las Sabinas]]* koji prikazuje iste događaje.

## Uloge
* Mylène Demongeot ... Réa
* Roger Moore ... Romul
* Francis Blanche ... Mezio
* Jean Marais ... Mars
* Scilla Gabel ... Dusia
* Folco Lulli ... Tit Tacije
* Rosanna Schiaffino  ...   Venera 
* Giorgia Moll ... Lavinia
* Claude Conty  ... Tarquinius Albus
* Luisa Mattioli ... Silvia
* Marino Masé ... Lino
* Walter Barnes ... Stilicone
* Nietta Zocchi ... Kraljica
* Franco Albina ... Lepico
* Dobric ... Numa Pompilius
* Dada Gallotti ... Flaminia
* Mariangela Giordano ... Domizia
* Dragan Jankovitch ... the King
* Dina Santris ... Albina

## Vanjske veze
* 
*
Pedagoški univerzitet u Pekingu

**Pedagoški univerzitet u Pekingu** (kin. 北京师范大学; ) je javni istraživački univerzitet sa sjedištem u Pekingu. Institucija stavlja snažan fokus na humanističko i obrazovanje u osnovnim prirodnim naukama kod svojih studenata. Univerzitet u službenom nazivu nosi frazu *normalna škola/normalka* (**Normalni univerzitet u Pekingu**) koji se u Kini koristio za pedagoške škole. Ova je fraza zadržana u nazivima univerziteta iako oni više ne pružaju samo pedagoško obrazovanje.

## Izvori

## Vanjske veze

* Pedagoški univerzitet u Pekingu
Horna (razvrstavanje)

Horna može označavati:

*Francuski rog, također poznat i kao horna
*Horna (bend), finski heavy metal bend
Atlantis (HSK 2)

Njemačka pomoćna krstarica ***Atlantis*** (službena oznaka **HKS 2**, u britanskim dokumentima navođena kao ***Raider-C***) bila je jedan od brodova koje je nacistička Njemačka za vrijeme Drugog svjetskog rata koristila za krstaričko ratovanje protiv Saveznika na svjetskim morima. Sagrađen je 1937. kao civilni teretni brod pod imenom *Goldenfels*, a nakon izbijanja rata 1939. godine ga je rekvirirala Kriegsmarine te mu dodala ne samo naoružanje nego i posebnu opremu zahvaljujući kojoj je mogao mijenjati izgled kako bi nalikovao teretnim brodovima neutralnih zemalja. U proljeće 1940. je pod zapovijedanjem Bernharda Roggea isplovio na krstarenje, tokom koga je u 602 dana prešao oko 100.000 milja (161.000&nbsp;km) te potopio ili zaplijenio 22 saveznička broda s ukupnom istisninom 144.384 tona. Među njima je vjerojatno najvažniji bio britanski brod *[[SS Automedon]]* potopljen nedaleko od Sumatre u novembru 1940. godine, prilikom čega je Rogge došao u posjed niza povjerljivih dokumenata o britanskim planovima i efektivima za obranu kolonijalnih posjeda na Dalekom istoku; ti su podaci ubrzo proslijeđeni Japancima koji su na temelju njih donijeli odluku o početku rata na Pacifiku. U novembru 1941. je *Atlantis* u Južnom Atlantiku potopila britanska krstarica *[[HMS Devonshire (39)|HMS Devonshire]]*, pri čemu se najveći dio posade, uključujući Roggea, spasio i uz pomoć njemačkih i italijanskih podmornica sretno vratio u baze. *Atlantis* je bio drugi najuspješniji njemački rejder po potopljenoj tonaži, kao i najdugovječniji njemački rejder u oba svjetska rata.

O krstarenju *Atlantisa* je 1960. godine snimljen italijansko-američki igrani film *[[Under Ten Flags]]*, gdje je lik kapetana Roggea tumačio Van Heflin.

## Izvori

## Vanjske veze
* Hilfskreuzer Atlantis
El rapto de las Sabinas

***El rapto de las Sabinas*** () je meksički pustolovno-pseudohistorijski (peplum) film snimljen 1962. godine u režiji Alberta Gouta. Radnja se događa u drevnoj Italiji sredinom 8. vijeka pne. i prikazuje događaje vezane uz mitsko osnivanje Rima i otmicu Sabinjanki. Nominalni protagonist je prvi rimski kralj Romul, koga tumači meksički profesionalni hrvač (*luchador*) Wolf Ruvinskis.

Prethodne godine su u Evropi bila snimljena dva daleko poznatija filma koja prikazuju iste događaje - *[[Romul i otmica Sabinjanki]]* i *[[Romolo e Remo]]*.

## Uloge
*Lorena Velázquez ... "Hersilia"
*Tere Velázquez ... "Rhea Silvia"
*Wolf Ruvinskis ... "Romulus"
*Luis Induni ... "Titus Tacius"
*Victor Ruiz ... "Remus"

## Vanjske veze
*
Les Trois Mousquetaires (film, 1961)

***Les Trois Mousquetaires*** () je francusko-italijanski pustolovni film snimljen 1961. godine u režiji Bernarda Borderieja. Predstavlja adaptaciju klasičnog istoimenog romana Alexandrea Dumasa. Radnja se događa početkom 17. vijeka i prikazuje kako se mladi gaskonjski plemić d'Artaganan priključuje Kraljevskim mušketirima, elitnoj jedinici u službi kralja Louisa XIII i sticajem okolnosti postaje upetljan u dvorske spletke iza kojih stoji kardinal Richelieu. Film se isticao izuzetnom vjernošću originalnom tekstu te je, kako bi se izbjegla inače nužna skraćivanja, prikazivan od dva dijela. Kritičari su također hvalili i rad na scenama mačevanja, koje je bilo mnogo realističnije i "sirovije" u odnosu na ranije verzije. Za Mylène Demongeot, koja tumači lik glavne negativke Milady de Winter, je nastup u tom filmu bio jedna od najuspjelijih nastupa u karijeri.

## Uloge

* Gérard Barray ... d'Artagnan
* Mylène Demongeot ... Milady de Winter
* Perrette Pradier ... Constance Bonacieux
* Georges Descrières ... Athos
* Bernard Woringer ... Porthos
* Jacques Toja ... Aramis
* Jean Carmet ... Planchet
* Guy Delorme ... Grof De Rochefort
* Daniel Sorano ... Kardinal Richelieu
* Françoise Christoph ... (*[[Kraljica supruga|
Kraljica]]*) Anne od Austrije
* Robert Berri ... M. Bonacieux
* Henri Nassiet ... M. de Tréville
* Guy Tréjan  ... (*[[Kralj]]*) Louis XIII
* Jacques Berthier ...  Vojvoda od Buckinghama

## Izvori

## Vanjske veze
*
The Ugly American

***The Ugly American*** () je američki igrani film snimljen 1963. godine u režiji Georgea Englunda. Predsatavlja adaptaciju istoimenog romana Eugenea Burdicka i Williama Lederera iz 1958. godine. Radnja je smještena u fiktivnu zemlju "Sarkhan" u Jugoistočnoj Aziji koja se nalazi na rubu građanskog rata između korumpirane vlade i komunističkih pobunjenika. Protagonist, čiji lik tumači Marlon Brando, je novopostavljeni američki ambasador koji će zbog svoje arogancije doći u sukob sa uglednim lokalnim političarem i nekadašnjim ratnim drugom  (čiji lik tumači Eiji Okada).

Originalni roman, napisan u jeku Hladnog rata, izazvao je veliku pažnju i došao na listu bestslera, velikim dijelom i zbog toga što je žestoko kritizirao tadašnju američku diplomaciju, odnosno njenu kulturnim i ideološkim predrasudama izazvanu nesposobnost da stekne naklnost vlada i stanovništva u zemljama Trećeg svijeta. Knjiga je ostavila snažan dojam na Johna F. Kennedyja, te ga nakon dolaska u Bijelu kuću potakla da osnuje Mirovni korpus kao organizaciju za pružanje humanitarne i slične pomoći. Film je, pak, snimljen u vrijeme kada je Kennedy bio predsjednik, ali i kada se njegova politika suočavala sa ozbiljnim iskušenjima u tadašnjem Južnom Vijetnamu; mnogi su kritičari, a pogotovo kasnije, za "Sarkhan" vjerovali kako zapravo predstavlja tu zemlju, a radnja alegoriju na tada aktualna zbivanja.

Film je sniman na lokacijama u Tajlandu, a pri čemu je kao savjetnik angažiran tajlandski književnik i publicist Kukrit Pramoj, koji je na kraju dobio i ulogu "sarkhanskog" premijera (a kasnije će u stvarnom životu postati premijer Tajlanda). *The Ugly American*, usprkos zvjezdane Brandove reputacije, nije dobio previše dobre kritike. Kasnije je postao predmetom rasprava između kritičara koji tvrde da su se u njemu podržavala, i onih koji tvrde da su se kritizirala američka politika koja je dovela do katastrofe u vijetnamskom ratu.

## Uloge
* Marlon Brando ... Ambasador Harrison Carter MacWhite
* Eiji Okada ... Deong
* Sandra Church ... Marion MacWhite
* Pat Hingle ... Homer Atkins
* Arthur Hill ... Grainger
* Jocelyn Brando ... Emma Atkins
* Mom Rajawongse Kukrit Pramoj ... Premijer Kwen Sai
* Judson Pratt ... Joe Bing
* Reiko Sato ... Rachani, Deongova supruga
* George Shibata ... Munsang
* Judson Laire ... Senator Brenner
* Philip Ober ... Ambasador Sears
* Yee Tak Yip ... Sawad, Deongov pomoćnik
* Carl Benton Reid ... Senator na raspravi o potvrdi imenovanja

## Povezano
**[[The Quiet American]]*

## Izvori

## Vanjske veze
*
Copacabana Palace (film)

***Copacabana Palace*** je italijnsko-francusko-brazilski igrani film snimljen 1962. u režiji Stenoa. Radnja se odvija u Rio de Janeiru u vrijeme Karnevala i prikazuje nekoliko priča sa likovima koje povezuje to da su odsjeli u znamenitom luksuznom hotelu Copacabana Palace. Film je danas najpoznatiji po tome što sadrži niz pjesama koje izvode tada izuzetno popularni brazilski bossa nova izvođači kao Antonio Carlos Jobim, Luiz Bonfá i João Gilberto.

## Vanjske veze
* }}
* 
*
I Don Giovanni della Costa Azzurra

***I Don Giovanni della Costa Azzurra*** () je italijanska filmska komedija snimljena 1962. godine u režiji Vittorija Sale. Radnja prati grupu od tri mladića sa Sicilije i tri mladića iz Francuske koji doživljavaju niz pustolovina na francuskoj Azurnoj obali. Film je poznat po tome što se Raffaela Cara pojavljuje u maloj ulozi sobarice, kao i nizu cameo nastupa koji uključuje i znamenitu transeksualnu zabavljačicu Coccinelle.

## Uloge
*Curd Jürgens - Mr. Edmond 
*Annette Stroyberg - Gloria
*Martine Carol - Nadine Leblanc 
*Gabriele Ferzetti - Leblanc, advokat
*Daniela Rocca - Assuntina Greco, aka "Géneviève" 
*Paolo Ferrari - Michele 
*Eleonora Rossi Drago - Jasmine 
*Riccardo Garrone - Protettore di Assuntina 
*Ingrid Schoeller - Denise 
*Alberto Farnese - Zapovjednik
*Agnès Spaak - Nicole 
*Tiberio Murgia - Melchiorre 
*Coccinelle - sama sebe
*Francesco Mulè - Baldassarre Giaconia 
*Ignazio Leone - Gaspare Patanè 
*Mino Doro - Marito di Jasmine 
*Raffaella Carrà - Sobarica u motelu 
*Adriana Facchetti - Američka turistkinja
*Giuseppe Porelli - Glorijin otac
*Carlo Giustini - Kapetan jahte
*Mylène Demongeot
*Jean-Paul Belmondo - cameo

## Vanjske veze
*